Սլավոնա-եվրասիական հետազոտությունների կորեական կենտրոնի նախագահ Հոնգ Վան Սուկի խոսքով՝ Կորեայի և Հայաստանի միջև դիվանագիտական հարաբերություններն այդքան էլ երկար պատմություն չունեն։ Դրանք սկիզբ են առել Հայաստանի անկախացումից հետո, եկող տարի էլ նշվելու է երկու երկրների միջև դիվանագիտական հարաբերությունների հաստատման 25-ամյակը: Նա, ելույթ ունենալով Կովկասի ինստիտուտի և Սլավոնա-եվրասիական հետազոտությունների կորեական կենտրոնի և Կորեայի հիմնադրամի հետ համատեղ Հայ-կորեական գիտաժողովին, նշեց, որ երկու երկրների միջև հարաբերությունների ոչ այդքան բարձր մակարդակի լինելը, միմյանց լավ չճանաչելը պայմանավորված է նախ երկու երկրների միջև եղած հեռավորությունով, և նաև մարդկային և մշակութային հարաբերություններն են ցածր մակարդակի վրա: